钦定古今图书集成/明伦汇编/氏族典/第189卷 > 萧德言
## 钦定古今图书集成/明伦汇编/氏族典/第189卷 > 萧德言

按《唐书萧德言传》：“德言，字文行，陈吏部郎引子也。系
出兰陵。明《左氏春秋》。甫冠，以国子生为岳阳王宾客。
陈亡，徙关中，诡浮屠服，亡归江南，州县部送京师。仁
寿中，授校书郎。贞观时，历著作郎、弘文馆学士。诏以
经授晋王。王为太子，德言又兼侍读，请致仕。太宗不
许，下诏敦勉，封武阳县侯，进秘书少监。久乃得谢。高”
宗立，拜银青光禄大夫，遣通事舍人即家致问。乘舆
至肃章门引见，礼遇隆重。卒，年九十七，赠太常卿，谥
曰“博。”